นลท.เทขายทำกำไร AS ฉุดหุ้นรูดหนัก! ปิดเช้าลบเฉียด 10%
นลท.เทขายทำกำไร AS ฉุดหุ้นรูดหนัก! ปิดเช้าลบเฉียด 10% 
นลท.เทขายทำกำไร AS ฉุดหุ้นรูดหนัก! ปิดเช้าลบเฉียด 10%
27 ต.ค. 2563

ผู้สื่อข่าวรายงานว่า ราคาหุ้นบริษัท เอเชียซอฟท์ คอร์ปอเรชั่น จำกัด (มหาชน) หรือ AS ปิดตลาดภาคเช้าอยู่ที่ระดับ 4.34 บาท ปรับตัวลดลง 0.48 บาท หรือ 9.96% สูงสุดที่ระดับ 4.88 บาท ต่ำสุดที่ระดับ 4.20 บาท ด้วยมูลค่าการซื้อขาย 73.23 ล้านบาท

โดย ราคาหุ้น AS ปรับตัวลดลงอย่างมีนัยสำคัญเป็นวันที่ 2 ติดต่อกัน นับตั้งแต่ราคาหุ้นอยู่ที่ระดับ 4.98 บาท เมื่อวันที่ 22 ต.ค.2563 โดยคาดว่าเกิดจากแรงขายทำกำไรหลังจากที่ก่อนหน้านี้ราคาหุ้นปรับตัวขึ้นแรงอย่างต่อเนื่องจากความคาดหวังว่าผลประกอบการจะเติบโตหลังจากช่วงสถานการณ์โควิด-19 ระบาดอย่างหนัก ส่งผลให้ประชาชนหันมาใช้งานแพลตฟอร์มออนไลน์มากยิ่งขึ้น รวมถึงการใช้สื่อบันเทิง อย่างเช่นเกม เป็นต้น